गजल- कालीकांत झा "बूच"
स्वप्न सुन्दरि अहाॅ जीवनक सहचरी ।
 निन्न मे आउ अहिना घड़ी दू घड़ी । ।
 भोग भोगल जते जे बनल कल्पना,आब भऽ गेल अछि अन्तरक अनमना,
हऽम मानव अहाॅ देव लोकक परी ।
 मात्र उत्तापदायी बसंती छटा,आब संतापदायी अषाढ़ी घटा,
काॅट लागनि सुखायल गुलाबी छड़ी ।
 रूप अमरित पिया कऽ अमर जे केलहुॅ,विक्ख विरहक खोआ फेर की कऽ देलहुॅ ?
 घऽर मे जिन्दगी गऽर मरनक कड़ी ।
 वेर वेरूक अहॅक फेर अभयागतम्,अछि सदा सर्वदा हार्दिक स्वागतम्,
कप्प चाहक दुहू नैन मन तस्तरी ।
 सदस्यता लें टिप्पणियाँ भेजें (Atom)